Document ID: /roh_data/filtered/fineweb-2-filterrobots_roh.jsonl.gz/51548

En Svizra ston dronas sur 250 grams u cun camera esser registradas dapi in mez onn. Fin uss sajan 54'000 persunas privatas e 1’700 interpresas s’annunziadas. Quai ha communitgà l’Uffizi federal d’aviatica civila BAZL. Quai correspundia a radund la mesadad da las radund 100'000 pilotas e pilots da dronas stimads en Svizra.
Adattà al tema: Qua chattais ina survista da las reglas.
Surtut tar incidents – per exempel sche dronas vegnian en pes ad helicopters da salvament – saja impurtant che las dronas sajan tschiffadas en in register central per pudair identifitgar il possessur u la possessura.
Tgi sto sa registrar?
Sco che la drona ha ina camera ston ins registrar via UAS.gate. Quai è gratuit. Quella registraziun vala lura per tschintg onns en l'entira Uniun europeica.
Davent da 250 grams paisa da la drona dovri ina scolaziun ed examen. La scolaziun per la categoria A1 pon ins far online ed ella è gratuita. Sche la drona paisa dapli che 900 grams vegn pretendì dapli. Las infurmaziuns chattais qua: